Missatge: Donar suport als escriptors i a les editorials que s'expressen en català també és fer República Catalana. S'acosta Sant Jordi i gairebé tothom compra i regala llibres, però molts catalans i molts independentistes es gasten les virolles no pas en llibres escrits en català o traduïts a la nostra llengua, sinó en llibres en castellà.Hi ha una pila de bons escriptors catalans que estimen la llengua catalana que no poden accedir a la professionalització perquè el nostre mercat literari i editorial en català encara és raquític, tot i que a poc a poc va creixent. Hi ha editorials que editen només en català, que s'ho juguen tot per la nostra llengua i resulta que molts independentistes es gastaran els calés en el darrer llibre de l'escriptor progre espanyol de torn.Aquest Sant Jordi i a partir d'ara sempre, comprem llibres en català. NOMÉS LLIBRES EN CATALÀ. Hem de fer REPÚBLICA CATALANA! Hem de fer CULTURA CATALANA!Dit això, quin llibre en català comprareu o regalareu o sabeu que us regalaran, aquest Sant Jordi?A mi em faria gràcia "Jo sóc aquell que va matar Franco", del gran escriptor rossellonès Joan-Lluís Lluís.
Emocions: anticipation
anger

Resposta: De moment, penso comprar «El sindicat de l’oblit» d’Albert Villaró i «Jo soc aquell que va matar Franco» Joan-Lluís Lluís, perquè, per pura casualitat, ja que la vaig començar abans de saber d’aquests llibres, estic escrivint una novel·la ucrònica on en Franco mor l’any 1957.Suposo que llevat d’això, no hi tindrà cap més punt en comú. De fet, tot i la localització temporal, no va de política com a eix principal, només és un marc que acaba afectant les protagonistes. Realment va de feminisme, d’educació i de matemàtiques.Potser el problema és que el dia de Sant Jordi no podré voltar i el dia abans, que crec que algunes llibreries ja faran descompte, no seré a Barcelona. També que encara he de mirar-me algunes llistes de novetats i recomanacions, que ja vaig amb retard.De totes maneres, com que tinc molta família que em regala llibres pel meu sant —i jo també tinc dos Jordis a qui regalar-ne— suposo que quedaré ben cobert. I més, comptant que amb les mogudes dels darrers mesos —i el fet d’estar escrivint— llegeixo menys narrativa de l’habitual i tinc força llibres per llegir, esperant torn en forma de columna al bufet del menjador.
Emocions: no emotion, joy, anger